בית הכנסת של קבאניה

בית הכנסת של קבאניה (בהונגרית :Kőbányai zsinagóga); ברובע 10 בבודפשט איננו משמש כיום כבית כנסת אלא ככנסייה נאו-פרוטסטנטית בשם "כנסיית כולם" ומשמש כבית תפילה לקהילה האקומנית הפרוטסטנטית. עד שנת 1964 הוא פעל כבית כנסת.

== היסטוריה ==
הבניין שנבנה בסגנון אר נובו תוכנן על ידי ריכרד שנטייל מהנדס אזרחי יהודי שנשכר מטעם הקהילה היהודית של קבאניה בשנת 1907 והוא נבנה בין 1909 לבין 1912 בניהולו של המאסטר בנאי אנטל שורג. באותה תקופה הבניין בלט בין הבתים צמודי הקרקע בני קומה אחת.

ליד בית הכנסת הניאולוג<nowiki/>י נמצא בניין הרב. הקהילה הפעילה גם בית ספר פרטי יהודי, ארגון צדקה חברתי, בית אבות ומטבח ציבורי למאה איש. בשנת 1920 נשרף הגג, אך כבר באותה שנה הצליחו לשקם אותו לחלוטין ולבנות אותו מחדש. בית הכנסת היה בבעלות הקהילה היהודית המקומית עד שנת 1964 ואז נמכר על ידה. תחילה פעל בו מוזיאון, אחר כך תיאטרון, ומאוחר יותר שימש כמחסן עבור הטלוויזיה ההונגרית. הבניין הוכרז מוגן בשנת 1974, אך ב שנות ה-80 של המאה ה-20 מצבו התדרדר מאוד.

בית הכנסת ובנייניו הנלווים נרכשו בשנת 1989 על ידי קהילת ציון של "קהילת הכנסייה הפנטקוסטלית הונגרית" (שם קהילת ציון שונה לימים ל"קהילת כנסיית כולם") והקרן לידידות אנושית. הוא שופץ באמצעות תרומות ועבודה התנדבותית ונחנך באפריל 1991. מאז נערכים בבית הכנסת לשעבר אירועי דת ואחרים עבור כנסיית כולם, בעוד שבבניין הקשור לבית הכנסת לשעבר נמצא המכון לשיקום מאלכוהול ומסמים של הקרן לידידות אנושית.

== תיאור ==
פנים בית הכנסת המסודר בצורה מרכזית הוא מתומן בקוטר 22.15 מ', המכוסה בכיפה חלקה המונחת על הקירות בארבע נקודות. שישה עמודי ברזל יצוק מחזיקים את המרפסת הסגורה (עזרת נשים), המכוסה בקמרון חבית.

למבנה מחוברים אולם התפילה, המבואות, המחסנים, וכן אולם נפרד של הרב ושל החזן. הבניין והגדר מכוסים באבן גיר בצורות קוואדר מגולפות מגיר קשה (בניית קוואדר הוא חלוקת מוטיבים מעוקבים או מלבניים (רביעים) בגודל זהה על גבי השטח המטויח של חזית הבניין, כך שהיא איתנה מבנית ועם זאת אסתטית). הוא מאופיין בארכיטקטורה אקלקטית והיסטוריסטית מהמאה ה-19. ישנם אלמנטים של קרמיקה ז'ולנאי של פירוגרניט בכמה מקומות. בפינות החזית המזרחית ישנם מגדלים קטנים. פנס הגג המוקף במרפסת באמצע הכיפה הקשתית השטוחה מתנשאת לגובה 32 מ'. יש בה חלונות ויטראז' עם דוגמאות צבעוניות וגאומטריות. בחלון הוורדים שלו נראה מגן דוד המתייחס לפונקציה המקורית. על גמלון החזית הראשית היו פעם שני לוחות הברית, אופייניים לבנייני בתי כנסת, אך אלה הוסרו. בצמוד לצידו הצפוני נמצא בניין חצר פנימי בן שתי קומות ששימש כמטה קהילתי או בית מגורים וכיום הוא מטפל במכורים לאלכוהול ולסמים.

== גלריית תמונות ==
<gallery>
Kobanya zsinagogacivertanlegi.jpg|<center>צילום אוויר</center>
Kőbányai zsinagóga2.jpg|<center>החזית הראשית של רחוב צ'רקס מהחזית</center>
Kőbányai zsinagóga8.jpg|<center>חלון הזכוכית של החזית הראשית</center>
Kőbányai zsinagóga5.jpg|<center>השער הראשי ברחוב צ'רקס</center>
Kőbányai zsinagóga10.jpg|<center>פרט פינתי</center>
Kőbányai zsinagóga18.jpg|<center>חזית רחוב רומאן</center>
Kőbányai zsinagóga19.jpg|<center>חלון זכוכית של חזית רחוב רומאן</center>
Kőbányai zsinagóga17.jpg|<center>שער בצד רחוב רומאן</center>
Kőbányai zsinagóga3.jpg|<center>מגדל פינתי</center>
Kőbányai zsinagóga7.jpg|<center>פרט מגדל</center>
Mindenki temploma 002.JPG|<center>הפנים</center>
Mindenki temploma 001.JPG|<center>חלון זכוכית בפנים</center>
</gallery>

== ראו גם ==
* רשימת בתי הכנסת בהונגריה
* רשימת אנדרטאות רובע עשר בבודפשט (בהונגרית)

==קישורים חיצוניים==

* [https://web.archive.org/web/20120504064406/http://www.kobanya.hu/tart/farticle/21/391/1 בית כנסת] באתר קבאניה
* [http://www.mindenkitemploma.hu אתר כנסיית כולם]
* [http://muemlekem.hu/muemlek?id=11742 דף הנתונים של הכנסייה ב-Műemlékem.hu]

קטגוריה:בודפשט: בתי כנסת
קטגוריה:בתי כנסת נאולוגיים
קטגוריה:הונגריה: מבני דת